CELEX: 32007R0195
Language: el
Date: 2007-02-26 00:00:00
Title: Κανονισμός (ΕΚ) αριθ. 195/2007 της Επιτροπής, της 26ης Φεβρουαρίου 2007 , για το άνοιγμα των αγορών βουτύρου σε ορισμένα κράτη μέλη για τη χρονική περίοδο από την 1η Μαρτίου έως τις 31 Αυγούστου 2007

27.2.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 59/62
            
         
      ΚΑΝΟΝΙΣΜΌΣ (ΕΚ) αριθ. 195/2007 ΤΗΣ ΕΠΙΤΡΟΠΉΣ
   
   της 26ης Φεβρουαρίου 2007
   για το άνοιγμα των αγορών βουτύρου σε ορισμένα κράτη μέλη για τη χρονική περίοδο από την 1η Μαρτίου έως τις 31 Αυγούστου 2007
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 1255/1999 του Συμβουλίου, της 17ης Μαΐου 1999, για κοινή οργάνωση της αγοράς στον τομέα του γάλακτος και των γαλακτοκομικών προϊόντων (1),
   τον κανονισμό (ΕΚ) αριθ. 2771/1999 της Επιτροπής, της 16ης Δεκεμβρίου 1999, περί λεπτομερών κανόνων εφαρμογής του κανονισμού (ΕΚ) αριθ. 1255/1999 του Συμβουλίου όσον αφορά τα μέτρα παρέμβασης στην αγορά του βουτύρου και της κρέμας γάλακτος (2), και ιδίως το άρθρο 2 παράγραφος 1,
   Εκτιμώντας τα ακόλουθα:
   
               (1)
            
            
               Το άρθρο 6 παράγραφος 1 του κανονισμού (ΕΚ) αριθ. 1255/1999 προβλέπει ότι εάν οι τιμές βουτύρου στην αγορά ενός ή περισσοτέρων κρατών μελών είναι κατά τη διάρκεια μιας αντιπροσωπευτικής περιόδου κατώτερες από το 92 % της τιμής παρέμβασης, οι οργανισμοί παρέμβασης πρέπει να προβούν σε αγορές βουτύρου.
            
         
               (2)
            
            
               Με βάση τις τιμές της αγοράς που ανακοινώθηκαν από τα κράτη μέλη, η Επιτροπή διαπίστωσε ότι οι τιμές σ την Ισπανία, την Ιρλανδία, την Πορτογαλία, είναι κατά τη διάρκεια δύο συνεχών εβδομάδων κατώτερες από το 92 % της τιμής παρέμβασης. Συνεπώς, πρέπει να ανοίξουν σ’ αυτά τα κράτη μέλη οι αγορές στην παρέμβαση,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι αγορές βουτύρου που προβλέπονται στο άρθρο 6 παράγραφος 1 του κανονισμού (ΕΚ) αριθ. 1255/1999, ανοίγονται στα ακόλουθα κράτη μέλη:
   
               —
            
            
               Ισπανία
            
         
               —
            
            
               Ιρλανδία
            
         
               —
            
            
               Πορτογαλία.
            
         Άρθρο 2
   Ο παρών κανονισμός αρχίζει να ισχύει την 1η Μαρτίου 2007.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 26 Φεβρουαρίου 2007.
      
         
            Για την Επιτροπή
         
         Jean-Luc DEMARTY
         
         
            Γενικός Διευθυντής Γεωργίας και Αγροτικής Ανάπτυξης
         
      
   
   
      (1)  ΕΕ L 160 της 26.6.1999, σ. 48. Κανονισμός όπως τροποποιήθηκε τελευταία από τον κανονισμό (ΕΚ) αριθ. 1913/2005 της Επιτροπής (ΕΕ L 307 της 25.11.2005, σ. 2).
   
      (2)  ΕΕ L 333 της 24.12.1999, σ. 11. Κανονισμός όπως τροποποιήθηκε τελευταία από τον κανονισμό (ΕΚ) αριθ. 1919/2006 (ΕΕ L 380 της 28.12.2006, σ. 1).